การทำหมันและวิธีแก้ปัญหาในระยะยาวอื่นๆ ปลอบให้แมวที่ติดสัดสงบลง
การทำหมันแมวจะเป็นการผ่าเอารังไข่ออกไปและป้องกันวงจรการติดสัดไม่ให้เกิดขึ้นอีก มันจะป้องกันไม่ให้แมวตั้งท้องและลดความเสี่ยงในการเป็นโรคมะเร็งบางอย่างและโรคอื่นๆ  ถ้าคุณไม่สามารถจ่ายค่าผ่าตัดได้ ให้มองหาบริการทำหมันที่ราคาถูก คลินิกหลายแห่งมีบริการนี้ในราคาที่ลดลงเพราะมันจะช่วยลดปริมาณของแมวจรจัด หาสถานที่ที่ใกล้กับที่ที่คุณอยู่ในรายชื่อในเว็บไซต์ของโครงการรักษ์แมว  มีโอกาสเพียงเล็กน้อยที่จะมีเนื้อเยื่อรังไข่ที่หลงเหลืออยู่ที่จะทำให้แมวมีอาการติดสัดอีกหลังจากผ่าตัดแล้ว หากว่าเรื่องนี้เกิดขึ้น ให้ปรึกษากับสัตวแพทย์ สัตวแพทย์สามารถผ่าตัดทำหมันให้แมวในช่วงที่มันมีฮอร์โมนระดับใดก็ได้แม้ว่ามันจะติดสัดอยู่ก็ตาม อย่างไรก็ตาม มีความเสี่ยงที่แมวจะเสียเลือดเพิ่มขึ้นในขณะนั้น ขั้นตอนการผ่าตัดนั้นสามารถทำได้ แต่ควรปรึกษากับสัตวแพทย์ที่มีประสบการณ์เพื่อขอคำแนะนำ ฮอร์โมนโพรสตาแกลนดิน (Prostaglandin) และเอสโตรเจน (Estrogen) สามารถนำมาใช้ได้เพื่อหยุดวงจรการติดสัดของแมวอย่างไรก็ตาม วิธีการรักษานี้มีอาการข้างเคียงรุนแรงซึ่งได้แก่การติดเชื้อที่ปัสสาวะและมีเนื้องอกเพราะว่าความเสี่ยงที่สูงนี้ คุณควรจะใช้วิธีนี้เมื่อไม่สามารถทำหมันแมวได้เท่านั้น ให้ปรึกษากับแพทย์อย่างละเอียดก่อนที่จะใช้ฮอร์โมนไม่ว่าจะเป็นฮอร์โมนที่แพทย์จ่ายให้หรือซื้อมาเองจากร้านค้าก็ตาม แม้ว่าแมวจะไม่สามารถทำหมันได้เนื่องจากมีเหตุผลทางการแพทย์ แต่ความเสี่ยงที่เกิดขึ้นนั้นไม่คุ้มค่ากับการทำให้แมวสงบลงในช่วงติดสัด ขอให้แน่ใจว่าพฤติกรรมที่แมวแสดงออกมานั้นเป็นอาการติดสัดจริงๆ ไม่ใช่อาการป่วย แมวที่ยังไม่ทำหมันและมีอาการติดสัดจะร้องเยอะ กระสับกระส่าย ถูตัวกับคนหรือสิ่งของ และกลิ้งไปมาบนพื้น ถ้าคุณลูบที่บริเวณหลังส่วนล่างของมัน มันจะตอบสนองโดยการกระดกบริเวณบั้นท้ายขึ้นและหางจะเบี่ยงไปที่ด้านใดด้านหนึ่ง  ในช่วงฤดูผสมพันธุ์สำหรับแมวนั้นอยู่ระหว่างช่วงฤดูร้อน มันมีแนวโน้มว่าจะติดสัดในช่วงเวลานี้ของปี ระบุว่าแมวของคุณติดสัดหรือว่าป่วยกันแน่ ถ้ามันดูกระสับกระส่าย แต่ไม่ถูตัวมันเองกับอะไรเลยและไม่ยกหางให้เบี่ยงขึ้น มันอาจจะกำลังเจ็บอยู่ก็ได้ ให้พาแมวไปหาสัตวแพทย์เพื่อตรวจดูว่าเกิดอะไรขึ้น เมื่อแมวตัวเมียติดสัด แมวจะรู้สึกระทึกตื่นเต้นมากขึ้นเมื่อมีแมวตัวผู้อยู่ด้วย อย่าให้แมวตัวเมียออกไปนอกบ้านเด็ดขาดและปิดหน้าต่างและล็อคประตูทุกบาน รวมถึงประตูสำหรับสัตว์เลี้ยงด้วย ในการทำให้มันสงบลง (และป้องกันไม่ให้มันตั้งท้อง) คุณจำเป็นต้องแยกมันออกจากแมวตัวผู้ทุกตัว การแยกมันออกมาจะทำให้มันปลอดภัย มันอาจจะพยายามหนีออกจากบ้านถ้ามันได้กลิ่นแมวตัวผู้ข้างนอก  ถ้าคุณมีแมวตัวผู้อยู่ในบ้านเดียวกัน ให้หาเพื่อนหรือจ้างคนดูแลแมวให้พาแมวตัวผู้ออกจากบ้านไปเป็นเวลาสองสามอาทิตย์ ถ้าแมวสองตัวอยู่ในพื้นที่เดียวกัน พวกมันทั้งคู่จะทำตามสัญชาตญาณและแน่นอนว่าจะต้องจบลงด้วยการผสมพันธุ์กัน ถ้ามองเห็นแมวตัวผู้ที่หน้าต่าง ให้รูดม่านปิดหน้าต่างหรือใช้กระดาษลังปิดไว้ แม้ว่าวิธีนี้จะไม่การันตีว่าจะได้ผล แต่บางคนนั้นพบว่าการให้แมวนั่งบนแผ่นร้อนหรือบนผ้าขนหนูเปียกที่อุ่นๆจะทำให้มันอยู่นิ่งและสงบลง แผ่นร้อนที่เข้าไมโครเวฟได้นั้นอาจจะเป็นทางเลือกที่ง่ายที่สุดเพราะคุณสามารถทำให้มันร้อนอีกครั้งได้อย่างรวดเร็วเมื่อแมวเริ่มมีอาการ แผ่นความร้อนหรือผ้าห่มไฟฟ้าก็เป็นตัวเลือกที่ดี แมวแต่ละตัวจะตอบสนองกับกัญชาแมวแตกต่างกันไป บางตัวจะรู้สึกผ่อนคลายและเงียบลงเมื่อมันได้รับกัญชาแมว แต่บางตัวก็จะยิ่งกระตือรือร้นและก้าวร้าวขึ้น ถ้าคุณไม่รู้ว่าแมวของคุณตอบสนองอย่างไรกับกัญชาแมว ให้หลีกเลี่ยงการใช้วิธีนี้ มันอาจจะทำให้สถานการณ์แย่ลงได้ ระลึกไว้ว่ามันเป็นการแก้ปัญหาแค่ชั่วคราวเท่านั้น มันจะทำให้คุณอยู่อย่างสงบแค่ 1 หรือ 2 ชั่วโมง มีสมุนไพรที่ผลิตมาเพื่อใช้เยียวยาแมวที่ติดสัดโดยเฉพาะที่ขายตามท้องตลาด เจ้าของแมวบางคนพบว่ามันได้ผล แต่ไม่มีการเยียวยาหนึ่งเดียวที่จะใช้ได้กับแมวทุกตัว นอกจากนี้ แมวของคุณอาจจะไม่ตอบสนองกับผลิตภัณฑ์ใดเลยก็ได้ ซื้อชุดสมุนไพรแบบทดลองก่อนและลองใช้หลายๆ แบบ เมื่อคุณพบว่ามีผลิตภัณฑ์ที่ใช้ได้ผลกับแมว ก็ให้ซื้อในปริมาณที่มากขึ้น  ทำตามขั้นตอนที่อยู่บนฉลาก จะมีข้อความเขียนบอกให้คุณใส่ยาลงไปในชามน้ำของแมว ถูหยดสองหยดที่ขนของแมว หรือใช้เป็นผลิตภัณฑ์ปรับอากาศก็ได้ อย่าใช้ผลิตภัณฑ์ที่ผลิตมาเพื่อมนุษย์ ซึ่งมันจะมีความเข้มข้นมากกว่า เฟลิเวย์คือฟีโรโมนแมวสังเคราะห์ที่จะมีผลช่วยปลอบประโลมและทำให้แมวสงบ มันจะใช้เวลาสองสามอาทิตย์ในการทำให้แมวสงบลง ดังนั้น มันจึงไม่ใช่วิธีแก้ปัญหาทันที ถ้าคุณรู้ว่าแมวของคุณไม่ได้ทำหมัน คุณอาจจะเสียบเครื่องกระจายกลิ่นเฟลิเวย์ตั้งแต่ช่วงต้นของฤดูผสมพันธุ์ (ฤดูร้อน) ด้วยวิธีนี้ เมื่อไหร่ก็ตามที่มันติดสัด เฟลิเวย์ก็ก่อตัวภายในร่างกายของมันแล้ว แมวมักจะส่งกลิ่นเฉพาะตัวของมันด้วยปัสสาวะเพื่อดึงดูดแมวตัวผู้ขณะที่มันติดสัด หากดูแลให้กระบะทรายของมันสะอาดอยู่ตลอด ก็จะเป็นการกระตุ้นให้มันใช้กระบะทรายแทนที่จะปัสสาวะส่งกลิ่นทั่วบ้าน แต่ถ้ามันปัสสาวะนอกกระบะทราย ให้ทำความสะอาดและขจัดกลิ่นที่พื้นที่บริเวณนั้นทันที การปล่อยให้มีกลิ่นอยู่นั้นจะยิ่งกระตุ้นให้มันทำอีก อย่าใช้ผลิตภัณฑ์ทำความสะอาดแบบฟอกผิว แอมโมเนียในผลิตภัณฑ์นั้นพบได้โดยธรรมชาติในปัสสาวะของแมว และกลิ่นนั้นก็จะกระตุ้นให้แมวปัสสาวะสร้างพื้นที่ส่งกลิ่นเฉพาะตัวอีก การเล่นกับแมวจะหันเหความสนใจของแมวชั่วคราว แต่มันมักจะกลับไปร้องหง่าวๆ อีกทันทีเมื่อคุณเล่นกับมันเสร็จ ให้ลูบ เกาตัว และแปรงที่หลังด้านล่าง เพื่อให้ได้ผลยิ่งขึ้น หากแมวของคุณสงบดีพอที่จะปล่อยให้คุณทำเช่นนั้น
ทำหมันแมว. รอจนกว่าอาการติดสัดจะหมดไปแล้วค่อยพาแมวไปทำหมัน. ใช้การบำบัดทางฮอร์โมนเป็นทางเลือกสุดท้าย. รู้ว่าแมวมีอาการติดสัด. แยกแมวตัวเมียออกจากแมวตัวผู้. ให้แมวนั่งบนอะไรที่อุ่นๆ. ใช้แคทนิป (Catnip) หรือกัญชาแมวหากมันทำให้แมวสงบลงเท่านั้น. ทดสอบดูว่าการใช้สมุนไพรนั้นได้ผลหรือไม่. ใช้เฟลิเวย์ (Feliway) ที่บ้านของคุณ. รักษาความสะอาดของกระบะทราย. เล่นกับแมว.
https://www.wikihow.com/Calm-a-Cat-in-Heat https://www.wikihow.com/Calm-a-Cat-in-Heat
Spaying and Other Long-Term Solutions Calming a Cat in Heat